
З А П О В Е Д
№ 1641/05.11.2025 г.
На основание чл. 65 от Законa за общинска собственост /ЗОС/ в общинска администрация - Враца е открито производство за принудително изземване на недвижим имот – общинска частна собственост, находящ се в град Враца, ул. „А. Й.” № ** *. 
До Б. М. Иванов е изпратено уведомление изх. № 9400-0-14318/17.08.2025 г., за започване на административно производство по издаване на заповед по реда на чл. 65 от ЗОС – за принудително изземване, в случай, че не освободи доброволно общинското жилище в указания срок. На 17.10.2025 г. служители на общинска администрация са посетили адреса на общинското жилище, за да го връчат на Б. М. Иванов. Поради отсъствието на наемателя, същото е залепено на входната врата на жилището и е публикувано на официалната интернет страница на Община Враца. Видно от Констативен протокол от 03.11.2025 г., съставен от служители на общинска администрация – Враца за извършена проверка, недвижимият имот не е освободен и продължава да се държи от Б. М. Иванов без правно основание.
 С оглед гореизложеното и на основание чл. 65, ал. 1 от ЗОС
Н А Р Е Ж Д А М:
1. Да се изземе от Б. М. Иванов, с ЕГН: 570509****, недвижим имот – частна общинска собственост, състоящ се от стая и кухня, находящ се в гр. Враца, ул. „А. Й.” № ** *. 
2. Принудителното изземване да се извърши на 11.11.2025 г. от 09.00 ч. от Комисия, назначена със Заповед на Кмета на Община Враца, която в случай на отсъствие на обитателите на общинското жилище да изготви протокол-опис в два екземпляра на завареното имущество. Същият да се подпише от членовете на комисията, представител на полицията и двама свидетели. Единият екземпляр от протокола да се връчи на Б. М. Иванов, по предвидения в Административнопроцесуален кодекс /АПК/ ред. 
3.  Иззетите вещи да бъдат транспортирани и разположени за временно съхранение на склад, находящ се в гр. Враца, Ученически комплекс, Корпус ІІІ (бившата сграда на УНСС). Вещите да се съхраняват за срок до три месеца, след което общинска администрация Враца не носи отговорност за тях. Разходите за съхранение и транспортиране да са за сметка на Б. М. Иванов. Съгласно чл. 39, ал. 3 от Наредба за условията и реда за управление и разпореждане с общински жилища /НУРУРОЖ/ след изтичане на тримесечния срок, вещите да се продадат чрез публичен търг с явно наддаване или да се бракуват. От набраните средства да се покрият разходите по транспортирането и съхранението на вещите, неплатен наем, консумативи и други задължения към Община Враца.
4. Заповедта да се връчи на всички заинтересовани лица за сведение и изпълнение. За деня и часа на принудителното изземване да бъдат уведомени: Б. М. Иванов, органите на Районно управление „Полиция” – гр. Враца за оказване на съдействие, Директора на ОП „БКС”- Враца за осигуряване на транспорт, техника и работници.
Настоящата заповед може да се обжалва чрез Кмета на Община Враца пред Административен съд  град Враца, по реда на Административнопроцесуалния кодекс, в 14 – дневен срок от съобщаването й. Съгласно чл. 65, ал. 4 от ЗОС обжалването на заповедта не спира изпълнението ѝ.




Контрол по изпълнение на заповедта възлагам на Петя Велкова – Директор дирекция „Общинска собственост” и председател на Комисията по чл. 9 от НУРУРОЖ.

